hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu en en en en en en en en en en en en hu hu hu hu en es hu de de en hu hu hu hu hu hu hu hu hu hu hu hu en
Segítség a 2010. MÁJUSI ÍTÉLETIDŐ károsultjainak – CCO Magazin
A Nemzeti Segélyvonal lényege és célja
“Célunk, hogy a magyarság egyes csoportjait érő váratlan katasztrófa, baleset, természeti csapás vagy emberi károkozás esetén rendelkezésre álljon egy eszköz, amely közvetlenül, nyilvánosan, szinte azonnal lehetővé teszi a kárvallottak megsegítését, a károk és veszteségek mérséklését.”
Az ország öt legnagyobb karitatív szervezete és az alapító, Iklódi András, valamint a szervező – ügyvivő Enyedi Nagy Mihály a csatlakozók és a lakosság segítségével egy új nemzeti intézményt kívánnak megteremteni.
A Nemzeti Segélyvonal működése
A Nemzeti Segélyvonal – ha ezt egy váratlan esemény indokolttá teszi – a magyar médiarendszer meghatározó szerkesztőségeivel együttműködve közli támogatási felhívását, s honlapján a beérkező támogató telefonhívások számának közlésével folyamatosan tájékoztat a gyűjtés állásáról, a támogatási döntésekről. A támogatási felhívás klipjét, spotját, grafikáját a szerkesztőségek a www.nsv.hu Sajtószobájából töltik le, és már a katasztrófáról szóló híradás részeként közzétehetik. Akik az adott célra adományozni akarnak, azok a 1752 felhívásával 250 Ft-ot juttathatnak az Alapítványnak, melynek Kuratóriumában az öt legnagyobb magyar karitatív szervezet és a Katasztrófavédelmi Főigazgatóság első számú vezetői döntenek a felhasználás konkrét módjairól.
Mivel minden egyes telefonhívás fizetési ígéretnek tekinthető – ám a pénz csak 55-70 nap múlva érkezhetne meg – az NSV és az OTP Bank Zrt. között létrejövő szerződés lehetővé teszi, hogy a majdan beérkező összegekre figyelemmel az Alapítvány folyószámlahitelt kapjon. Mindez módot ad arra, hogy akár három-négy nappal az esemény után konkrét, közvetlen, szakszerű és az egész társadalom által nyilvánosan ellenőrizhető segítséget kapjanak a kárvallottak.
AZ NSV exkluzív, de nem kizárólagos szerződést kötött a Magyar Telekommal. Ez lehetővé teszi, hogy valamennyi 30-as előhívóval rendelkező rádiótelefonnal és a vezetékes hálózat több mint négyötödéből már indítható lesz támogató hívás. Az NSV továbbra is arra törekszik, hogy Magyarország valamennyi távközlési szolgáltatója csatlakozzon a Nemzeti Segélyvonalhoz.
A Nemzeti Segélyvonal Alapítvány Kuratóriumának tagjai:
Elnök:    Lehel László /Magyar Ökumenikus Segélyszervezet/
Tagok:    Écsy Gábor /Katolikus Karitász, Kozma Imre /Magyar Máltai Szeretetszolgálat/, Selymes Erik /Magyar Vöröskereszt/, Szenczy Sándor /Magyar Baptista Szeretetszolgálat/, Dr. Tatár Attila /Katasztrófavédelmi Főigazgatóság/ és Debrei Csaba
Ügyvivő: Enyedi Nagy Mihály (Info: 06-30/921-5626; www.nsv.hu)
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin